ประมงจังหวัดมุกดาหาร ปล่อยพันธุ์กุ้งก้ามกราม สร้างอาชีพและรายได้ให้ชุมชน
นายเชวงศักดิ์ พลเยี่ยม รองผู้ว่าราชการจังหวัดมุกดาหาร ปล่อยพันธุ์กุ้งก้ามกราม โครงการส่งเสริมและพัฒนาการผลิตด้านประมงลงในอ่างเก็บนำห้วยขี้เหล็ก บ้านโนนเกษม หมู่ 8  ตำบลนิคมคำสร้อย จังหวัดมุกดาหาร โดยมีนายวิบูลย์ บุตตะพรม ประมงจังหวัดมุกดาหาร พร้อมด้วยเจ้าหน้าที่และชาวบ้าน ร่วมกิจกรรม ภายใต้มาตรการควบคุมป้องกันการแพร่ระบาดของโรคติดเชื่อไวรัสโควิด-19 อย่างเคร่งครัดนายวิบูลย์ บุตตะพรม ประมงจังหวัดมุกดาหาร กล่าวว่า จังหวัดมุกดาหาร ได้อนุมัติงบประมาณเหลือจ่ายของจังหวัด ประจำปีงบประมาณ พ.ศ. 2564 ให้สำนักงานประมงจังหวัดมุกดาหาร ดำเนินโครงการส่งเสริมและพัฒนาการผลิตปศุสัตว์และประมง ในพื้นที่จังหวัดมุกดาหาร เพื่อเพิ่มผลผลิตสัตว์น้ำในอ่างเก็บน้ำและแหล่งน้ำชุมชน เพื่อสร้างอาชีพและรายได้ให้ชุมชน/และให้ชุมชนมีส่วนร่วมในการบริหารจัดการอ่างเก็บน้ำและแหล่งน้ำชุมชน พัฒนาศักยภาพของชุมชนในด้านการเพิ่มผลผลิตสัตว์น้ำเศรษฐกิจมูลค่าสูง โดยเฉพาะกุ้งก้ามกรามในแหล่งน้ำของชุมชนด้วย โดยมีเป้าหมายดำเนินการในอ่างเก็บน้ำและแหล่งน้ำประจำชุมชน ในพื้นที่อำเภอนิคมคำสร้อย จำนวน 10 แหล่งน้ำ 13 ชุมชน และในครั้งนี้เป็นการปล่อยพันธุ์กุ้งก้ามกราม   จำนวน  900,000 ตัว ขนาดความยาว 5-7 เชนติเมตร ลงในอ่างเก็บน้ำห้วยขี้เหล็ก นอกจากนั้น หน่วยงานสังกัดกรมประมงในพื้นที่ นำลูกพันธุ์ปลาเอิน หรือปลายี่สกไทย ที่ได้จากการเพาะโดยการไปตั้งแคมป์ที่ริมฝั่งแม่น้ำโขงบริเวณบ้านสองคอน อำเภอหว้านใหญ่  ในช่วงเดือนธันวาคม – กุมภาพันธ์ที่ผ่านมา นำมาปล่อยในอ่างเก็บน้ำห้วยขี้เหล็ก รวมถึงชาวประมงในอ่างเก็บน้ำห้วยขี้เหล็ก ได้เพาะพันธุ์ปลาสร้อยนกเขา ซึ่งเป็นปลาที่มีอยู่ในอ่างเก็บน้ำห้วยขี้เหล็กแห่งนี้ โดยใช้อุปกรณ์เพาะพันธุ์ปลาเคลื่อนที่ (Mobile Hatchery) นำมาปล่อยลงในอ่างเก็บน้ำห้วยขี้เหล็กในวันนี้ด้วย